Trebuie să reții că fiecărei comenzi îi este atribut un cod unic de transport (AWB) care trebuie lipit pe cutia respectivă și o însoțește în depozit, pe parcursul tranzitării în mijloacele de transport și în depozitul din zona unde vrei să ajungă coletul. Astfel, este foarte important să nu se dezlipească și să nu fie dublat. Așa că răspunsul la întrebarea aceasta este depinde.
Dacă ai trecut în dreptul cantității serviciului achiziționat mai multe bucăți sau ai optat pentru mai multe produse de curierat, da, este posibil. Însă dacă ai optat pentru un singur produs, atunci va trebui să găsești o cutie destul de încăpătoare, astfel încât să intre toate produsele pe care vrei să le livrăm. 2 cutii lipite sub același AWB de transport vor fi refuzate de către curieri la ridicare.